jkorsvik/nowiki_second_scrape_merged huggingface dataset:
Margit Holmberg

Esther Margit Holmberg (født 25. mai 1912 i Annedal i Göteborg i Sverige, død 26. februar 1989 i Örgryte i Göteborg) var en svensk forfatter, sanger, maler og grafiker.


== Biografi ==
Hun var datter av musikkdirektøren Olof Holmberg og Esther Lundén. Holmberg studerte ved Slöjdföreningens skola i Göteborg 1927-1930 og i S Wallins ateljé 1930-1932 samt ved Otte Skölds målarskola i Stockholm 1933-1934 og grafikk ved Statens Kunsthåndverkskole i Oslo. 
Separat stilte hun ut flere ganger i Göteborg og hos kunstforeningen Aura i Lund. Sammen med Greta Johansson stilte hun ut i Uddevalla i 1954. Hun medvirket i samleutstillinger i Göteborgs konsthall og med Oslo Kunstforening. Hennes kunst består av portrett, figurer, bybilder og illustrasjoner til egne barnebøker. Blant hennes barneviser er særlig «Trollmors vaggsång» kjent.


== Bibliografi ==
Långt borta, dikt, 1937
Kringelbärsvatten på svamp, 1939
Prinsessan och vågen och andra visor med bilder av Maja Synnergren, 1940
Spargrisen och andra visor, med bilder av Maja Synnergren, 1941
Ekorren och trollet och andra visor, 1943
Trollsvansar och tomteskägg, 1943
Flundran i Kina och andra barnvisor, 1948
Tre små sköldpaddor, med tegninger av Poul Strøyer, 1954
Dansande sten, dikt, 1955
Regnharpa, dikter, 1957
Den läkande örten, 1961
Månkvinna, 1963Vindspegel, prosaskisser og reproduksjoner, 1964
På ökengrunden, samtal med californier, 1966
Ättestupa, 1969
Jag en borgare, 1974
Nästan en tredjedel av ditt liv, 1977
Deras ansikten, 1978
Utgångspunkt Göteborg, 1979
En stjärna över Bohuslän, saga och fakta, 1984
Från Lillhagsbädden – och annat, 1987


== Referanser ==


== Litteratur ==
Svenskt konstnärslexikon del III sid 173, Allhems Förlag, Malmö.
Svenska konstnärer, Biografisk handbok, Väbo förlag, 1987, s 218, ISBN 91-87504-00-6
Hennes første rendezvous

Hennes første rendezvous , (originaltittel: Premier rendez-vous) er en fransk komedie fra 1941 regissert av Henri Decoin med Danielle Darrieux og Louis Jourdan i hovedrollene.


== Medvirkende ==
Danielle Darrieux : Micheline
Louis Jourdan : Pierre
Fernand Ledoux : Nicolas Rougemont
Jean Tissier : Roland
Gabrielle Dorziat : La directrice de l'orphelinat
Sophie Desmarets : Henriette
Rosine Luguet : Angèle


== Referanser ==


== Eksterne lenker ==
(en) Hennes første rendezvous på Internet Movie Database 
(sv) Hennes første rendezvous i Svensk Filmdatabas 
(fr) Hennes første rendezvous på Allociné 
(nl) Hennes første rendezvous på MovieMeter 
(en) Hennes første rendezvous på AllMovie 
(en) Hennes første rendezvous på Turner Classic Movies 
(en) Hennes første rendezvous på Rotten Tomatoes
Josep Maria Bartomeu

Josep Maria Bartomeu (født 6. februar 1963) er en spansk idrettsleder fra Barcelona. Han tok over som president i FC Barcelona i 2014 etter at den daværende presidenten Sandro Rosell gikk av. Han trakk seg som president den 27. oktober 2020.
Benny Napoleon

Benny Napoleon (født 1955 i Detroit i Michigan i USA, død 17. desember 2020 samme sted) var en amerikansk sakfører, sheriff og politiker (demokrat). 
Han var i 2013 kandidat ved valget av borgermester i Detroit. Han var sheriff i Wayne County i Michigan fra 2009 og til sin død.
Napoleon fikk diagnosen covid-19 i november 2020. Han døde 17. desember 2020 i av infeksjonen, i en alder av 65 år.


== Referanser ==
Proteinskummer

En proteinskummer er et apparat som ofte brukes i saltvannsakvarium som en del av filtreringssystemet . Den genererer veldig mange små bobler som en del forskjellige organiske og uorganiske forbindelser vil binde seg til. Disse boblene vil gå oppover og ende opp i en kopp i toppen av proteinskummeren som kan tømmes med jevne mellomrom. Organiske materialer kan dermed fjernes fra vannet før de brytes ned til stoffer som er uønskede slik som ammoniakk, nitritt, nitrat eller fosfat. Skummeren fjerner også til dels kobber, sporelementer som jod, plankton, bakterier og andre partikler. En sekundær effekt til proteinskummeren er at den bidrar med stor luftutveksling. Dette gjør blant annet at oksygen blir lettere tilført og at overflødig karbondioksid kan komme ut av vannet.
Proteinskummere kommer i mange forskjellige størrelser. Noen er beregnet for montering stående i en sump, mens andre er beregnet for å henge på kanten til selve akvariet.


== Se også ==
Sump


== Referanser ==
SMA-kontakt

En SMA-kontakt (SubMiniature version A) er en liten og vanlig 50 Ω koaksialkontakt med skrutilkobling som brukes for radiosignaler. Den kan ofte kjennetegnes ved at den som regel er gullfarget. Den opprinnelige versjonen av SMA-kontakten som ble utviklet på 1960-tallet var beregnet for frekvenser fra DC til 12 GHz. Moderne versjoner er blitt utviklet som støtter enda høyere frekvenser i noen tilfeller helt opp til 26.5 GHz . Det er veldig populært å bruke SMA-kontakter når en ønsker kobling direkte til et kretskort. For bruksområder der en krever mer mekanisk robusthet, brukes ofte heller N-kontakter.
Hunn-kontakten har utvendige gjenger, mens hann-kontakten har innvendige gjenger.


== SMA-kontakt med reversert polaritet (RP-SMA) ==
På WiFi-utstyr brukes ofte en variant av SMA-kontakten der polariteten har blitt reversert. Det vil si at hunn-kontakten (med utvendige gjenger) har en hann-pinne i midten, mens hann-kontakten (med innvendige gjenger) har et hull i midten. Dette ble gjort for å gjøre det vanskeligere å bruke antenneutstyr som ikke var godkjent for WiFi sammen med slikt utstyr for å tilfredsstille FCC sine krav .


== Referanser ==
Paulo César dos Santos

Paulo César dos Santos, kjent som Paulinho, (født 6. september 1952 i Rio de Janeiro i Brasil, død 14. desember 2020 samme sted) var en brasiliansk sanger og musiker (slagverk). Han var medlem av gruppen Roupa Nova.Paulinho døde 68 år gammel av komplikasjoner utløst av covid-19 i Rio de Janeiro.


== Referanser ==
Koaksialkontakt

En koaksialkontakt eller RF-kontakt brukes for å koble sammen koaksialkabler eller for å koble koaksialkabler til annet utstyr. Den kjennetegnes ved å ha en senterleder og en skjerm som fullstendig omfavner senterlederen. Det finnes mange forskjellige typer koaksialkontakter som hver har sine fordeler og ulemper. Noen har skrutilkoblinger, andre har hurtigtilkoblinger som vris, mens andre igjen settes bare rett inn og kan enkelt dras ut igjen.
Det er viktig at en koaksialkontakt har en definert karakteristisk impedans. Den er nesten i alle tilfeller enten 50 ohm eller 75 ohm.
UK Health Security Agency

UK Health Security Agency er et britisk forvaltningsorgan opprettet 18. august 2020 gjennom en sammenslåing av Public Health England, NHS Test and Trace og analyseressursene i Joint Biosecurity Centre. På grunn av den pågående koronaviruspandemien er det ventet at organet er i full virksomhet fra våren 2021.Helseminister Matt Hancock uttalte at det nye organet skal lære fra Syd-Korea og fra Tysklands Robert Koch-Institut, «der folkehelsemyndighetene har en tungtveiende hovedfokus på pandemirespons».


== Referanser ==


== Eksterne lenker ==
(en) Offisielt nettsted
Matekabel

En matekabel er en transmisjonslinje som overfører et radiosignal som høyfrekvent elektrisk signal mellom en antenne og en radio/radiosender. Under sending overføres energien fra senderen gjennom matekabelen og stråles ut fra antennen som radiobølger. Under mottak danner radiobølgesignalet svært svake elektriske signaler i antennen som matekabelen overfører til radiomottakeren.


== Impedans ==
Alle typer transmisjonslinjer har en karakteristisk impedans. Det vil si at forholdet mellom vekselstrømmen og vekselspenningen må være på et bestemt nivå og forholdet må være likt i antennen, transmisjonslinjen og senderen/mottakeren. Dette forholdet angis i ohm. Dersom det er forskjellig impedans i denne kjeden vil det skape unødig tap i systemet ved at det dannes stående bølger.
Ved sending vil stående bølger føre til at radiosenderens utgangstrinn ser en annen impedans enn den er konstruert for (impedansen som observeres kan beregnes ved hjelp av et Smith-diagram).  Først og fremst vil dette føre til at senderen ikke klarer å levere spesifisert effekt (enkelte moderne sendere klarer å levere spesifisert effekt selv med noe avvik i forventet impedans), men det kan også føre til skade på utgangstrinnet i senderen eller at en sikringsmekanisme slår inn som reduserer effekten ytterligere. Slik feiltilpasning kan rettes ved å montere en antennetuner som har lett justerbare kondensatorer og spoler som kan korrigere relativt store feiltilpasninger. Da vil radioen oppleve at antennesystemet har riktig impedans.
En antennetuner kan monteres mellom radioen og matekabelen, eller mellom matekabelen og antennen. Mellom matekabelen og antennen er best siden man da også unngår stående bølger på matekabelen som fører til mer tap, men det lar seg egentlig bare gjøre med en automatisk antennetuner.


== Balun ==
Når en ubalansert matekabel kobles rett til en balansert antenne, vil det ved sending kunne oppstå common-mode-strømmer i matepunktet som vil følge matekabelen tilbake til senderen. Dette kan føre til mange forskjellige problemer som blant annet forstyrrelser for andre elektroniske ting i nærheten. I forbindelse med mottak av radiosignaler vil common-mode-strømmer føre til at matekabelen er mer mottakelig for forstyrrelser fra andre elektroniske ting i nærheten av matekabelen. Begge deler kan forhindres ved å montere en balun (bal-un = balansert til ubalansert) mellom matekabelen og antennen.
Når en balansert matekabel ønskes brukt sammen med en ubalansert utgang fra senderen, kan også en balun brukes mellom senderen og matekabelen. Ofte har antennetunere en innebygd balun som kan brukes til dette formålet.


== Se også ==
Transmisjonslinjer
SolarWinds

SolarWinds er et amerikansk IT-firma med hovedkontor i Austin. Det har vært børsnotert siden oktober 2018.
Solarwinds hadde i desember 2020 rundt 300 000 kunder, som inkluderte Oljefondet, nesten alle selskapene på Fortune 500 og flere amerikanske føderale etater.I desember 2020 ble det oppdaget at en sikkerhetsoppdatering fra selskapet inneholdt en bakdør som kunne gi tilgang til kundenes datasystemer. 


== Referanser ==


== Eksterne lenker ==
(en) Offisielt nettsted
Bram van der Vlugt

Bram van der Vlugt (født 28. mai 1934 i Haag i Nederland, død 19. desember 2020 i Zegveld) var en nederlandsk skuespiller.
Han er kjent for å spille Sinterklaas. Han var også med i Pastorale 1943, Gordel van smaragd og i Family.
Van der Vlugt døde 19. desember 2020 av covid-19 i Zegveld i provinsen Utrecht i en alder av 86 år.


== Referanser ==


== Eksterne lenker ==
(en) Bram van der Vlugt på Internet Movie Database 
(no) Bram van der Vlugt hos Nationaltheatret 
(sv) Bram van der Vlugt i Svensk Filmdatabas 
(fr) Bram van der Vlugt på Allociné 
(en) Bram van der Vlugt på AllMovie 
(en) Bram van der Vlugt hos The Movie Database 
(en) Bram van der Vlugt hos Behind The Voice Actors
Greve (slekt fra Bremen)

Greve er en norsk slekt som stammer fra Bremen i Tyskland. Flere av slektens medlemmer har virket som handelsfolk, særlig innen nordlandshandelen.


== Historie ==
Slekten etablerte seg i Norge da brødrene Arent og Didrich innvandret fra Tyskland, og slo seg ned som handelsmenn i Bergen i 1665. Didrich Greve ble senere forvalter av Tyskebryggen i 1668 og en velstående byborger, mens Arent døde i Vestindia, mulig som deltagende i dansk-norske handelsaktiviteter. 
Didrichs barnebarn, Didrich Hansen Greve, etablerte slektens handelsvirksomhet i Bodin i Nordland i 1707. Hansen Greve var byborger i Bergen (tok borgerskap den 25. 8. 1707), og drev nordlandshandel på Rønvikberget ved Hundholmen. Han var blant mange bergensborgere som flyttet til Nordland på 1700-tallet for å bedre gjøre nytte av nordlandshandelen.Flere av nevnte Greves etterkommere hadde ledende posisjoner i regionen, som sønnen Jochum Greve i sitt virke som prokurator (advokat).En annen teori vedrørende slektens opphav går ut på dagens etterkommere nedstammer enten fra Rolv Greve eller Henrik Greve. Begge innvandret fra Nederland til Bergen i 1670. Likevel antyder de fleste kildene på at slekten har sine historiske røtter i den tyske byen Bremen.


== Etterslekt i Norge ==
Slektens etterkommere er å finne forskjellige steder i Nord-Norge, spesielt i distriktene Salten og Helgeland i Nordland. Flere av slektsmedlemmene har senere blitt tatt opp i andre ledende nordlandsslekter gjennom giftemål som den dansk-norske familien Tønder, embetsslekten Hveding og etterkommerne av den gamle adelige slekten Benkestokk.


== Referanser ==
EM i aking 2021

EM i aking 2021 ble arrangert i Sigulda i Latvia fra 9. til 10. januar 2021.


== Medaljevinnere ==


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
Valentin Sjurtsjanov

Valentin Sergejevitsj Sjurtsjanov (russisk: Валентин Сергеевич Шурчанов; født 19. april 1947 i Starye Sjaltjamy i Kanasjskij rajon i Den tsjuvasjiske autonome sosialistiske sovjetrepublikk i RSFSR i Sovjetunionen, død 18. desember 2020 i Moskva i Russland) var en russisk politiker og journalist.
Fra 1994 til 1998 var han formann for Republikken Tsjuvasjias statsråd. Fra 1999 til 2003 og igjen fra 2007 og til sin død var Sjurysjanov medlem av Statsdumaen. Han var medlem av Kommunistpartiet.
Sjurtsjanov døde 18. desember 2020 av covid-19 i Moskva, i en alder av 73 år.


== Referanser ==
Smith-diagram

Et Smith-diagram er en nyttig måte å plotte S-parametre på for å kunne lese ut refleksjonskoeffisienten samtidig som man leser ut impedansen til en elektronisk krets. Det er også svært nyttig å bruke et Smith-diagram for å analysere hvordan forskjellige elektroniske komponenter vil endre refleksjonskoeffisienten.
Phillip Hagar Smith fant opp Smith-diagrammet . Det er et nomogram som er dannet ved å vri impedansaksene slik at de treffer oppå et polart plott av S-parameteren.
Impedans er gitt ut fra S-parameter ved hjelp av følgende uttrykk:

  
    
      
        Z
        =
        
          Z
          
            0
          
        
        
          (
          
            
              
                1
                +
                
                  S
                  
                    n
                    m
                  
                
              
              
                1
                −
                
                  S
                  
                    n
                    m
                  
                
              
            
          
          )
        
      
    
    {\displaystyle Z=Z_{0}\left({\frac {1+S_{nm}}{1-S_{nm}}}\right)}
  ,og dette uttrykket danner derfor grunnlaget for Smith-diagrammet. Som man kan se må 
  
    
      
        
          Z
          
            0
          
        
      
    
    {\displaystyle Z_{0}}
  , den karakteristiske impedansen, være definert for å komme fra S-parameter til impedans. Vanligvis markeres Smith-diagrammet med normaliserte akser der 
  
    
      
        
          Z
          
            0
          
        
      
    
    {\displaystyle Z_{0}}
   er satt til 1. For å konvertere til impedans må man derfor multiplisere med 
  
    
      
        
          Z
          
            0
          
        
      
    
    {\displaystyle Z_{0}}
   når man leser ut fra Smith-diagrammet. 
  
    
      
        
          Z
          
            0
          
        
      
    
    {\displaystyle Z_{0}}
   settes vanligvis til 50 Ohm.
En nettverksanalysator kan plotte direkte resultatet i et Smith-diagram. En prikk i midten indikerer en tilpasset last, en prikk til venstre (ved -1+j0), indikerer en kortslutning, og en prikk til høyre (ved +1+j0) indikerer en åpen krets.


== Referanser ==
Bjeshkët e Nemuna nasjonalpark

Bjeshkët e Nemuna nasjonalpark (albansk: Parku Kombëtar Bjeshkët e Nemuna, serbisk: Национални парк Проклетије / Nacionalni park Prokletije) er en nasjonalpark i det vestlige Kosovo. Parken ble opprettet i desember 2012 for å beskytte landskapet i den kosoviske delen av fjellområdet Prokletije. 
Parken dekker et område på 624,88 km² og grenser til vernede områder og nasjonalparker i både Montenegro og Albania. Den er del av den planlagte, internasjonale «Balkan fredspark», som vil bli til ved en sammenslåing av de tre landenes nasjonalparker i Prokletije.Små elver og bekker flyter gjennom nasjonalparken, inkludert Pećka Bistrica i Rugovakløften. I tillegg finnes Kosovos høyeste punkt, Đeravica (2657 m.), og noen små innsjøer som Liqen i Kuqishtës og Liqen i Zemrës i parken. De største byene og viktigste handelssentrene for området er Peja, Deçan, Junik.


== Referanser ==


== Eksterne lenker ==
(en) Bjeshkët e Nemuna National Park – kategori av bilder, video eller lyd på Commons
Marc Engels

Marc Engels (født 1965/1966 i Brussel i Belgia, død 9. april 2020 samme sted) var en belgisk lydingeniør innen filmbransjen.


== Biografi ==
Marc Engels studerte lydteknikk ved Institut des arts de diffusion i Louvain-la-Neuve. Fra tidlig i 1990-årene var han regelmessig engasjert i filmprosjekter. Frem til sin død arbeidet han med over 80 belgiske og franske film- og fjernsynsproduksjoner. For de to filmene Je suis mort mais j'ai des amis og Tueurs ble han nominert i samme kategorien til den belgiske filmprisen Magritte. Han vant sammen med Fred Demolder, Sylvain Rety og Jean-Paul Hurier den franske César-prisen for beste lyd i 2017 for sitt arbeide med L'odyssée, en film inscenert av Jérôme Salle.
Engels døde av covid-19.


== Filmografi (utvalg) ==
Calvaire (2004)
Komma (2006)
Ex Drummer (2007)
Hors-la-loi (2010)
La meute (2010)
Largo Winch II (2011)
Un heureux événement (2011)
Möbius (2013)
À toute épreuve (2014)
Prêt à tout (2014)
Waste Land (2014)
Je suis mort mais j'ai des amis (2015)
Nos futurs (2015)
L’Économie du couple (2016)
Louis-Ferdinand Céline (2016)
L'odyssée (2016)


== Referanser ==


== Eksterne lenker ==
(en) Marc Engels på Internet Movie Database 
(en) Marc Engels hos The Movie Database 
(en) Marc Engels på MusicBrainz
Baldiri Alavedra Pla

Baldiri Alavedra Pla (født 21. februar 1944 i Gavà i Baix Llobregat i Spania, død 13. april 2020 samme sted) var en spansk profesjonell fotballspiller som spilte på midtbanen.


== Spillekarriere ==
Alavedra spilte for de spanske fotballagene CD Condal, CE Sabadell FC, Xerez CD, Terrassa FC, UDA Gramenet og CF Gavà.


== Død ==
Alavedra døde 13. april 2020 i en alder av 76 år, av COVID-19.


== Referanser ==
Kirunda Kivejinja

Ali Kirunda Kivejinja, kjent som Kirunda Kivejinja, (født 12. juni 1935 i Uganda Protectorate, død 19. desember 2020 i Kampala) var en ugandisk politiker.
Han var senior presidential advisor til Ugandas president Yoweri Museveni. Han var visestatsminister og minister for East African Community Affairs fra 2016 til sin død.Kivejinja døde av COVID-19 den 19. desember 2020 på  Mulago National Referral Hospital i Kampala i en alder av 85 år.


== Referanser ==
EM i bobsleigh 2021

EM i bobsleigh 2021 ble arrangert i Winterberg i Tyskland fra 9. til 10. januar 2021.


== Medaljevinnere ==


=== Bobsleigh ===


=== Skeleton ===


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
EM i kortbaneløp på skøyter 2021

EM i kortbaneløp på skøyter 2021 ble arrangert i Gdańsk i Polen fra 22. til 24. januar 2021.


== Menn ==


== Kvinner ==


== Referanser ==


== Eksterne lenker ==
Offisielt nettsted
Nicette Bruno

Nicete Xavier Miessa (født Bruno; kjent som Nicette Bruno, født 7. januar 1933 i Niterói i Brasil, død 20. desember 2020 i Rio de Janeiro) var en brasiliansk skuespiller.Bruno giftet seg med i 1958 med skuespilleren Paulo Goulart. Han døde i 2014.Hun døde den 20. desember 2020 i Rio de Janeiro, 87 år gammel, av covid-19.


== Filmografi i utvalg ==
A Corda (1952)
Grande Teatro Tupi (1952-1959)
Teatro Nicette Bruno (1953)
Suspeita (1958)
Dona Jandira em Busca da Felicidade (1959-1963)
Os Fantoches (1967)
A Muralha (1968)
Legião dos Esquecidos (1968)
Sangue do Meu Sangue (1969)
A Gordinha (1970)
O Meu Pé de Laranja Lima (1970)
A Fábrica (1971)
Camomila e Bem-me-quer (1972)
Rosa dos Ventos (1973)
As Divinas... e Maravilhosas (1973)
Papai Coração (1976)
Éramos Seis (1977)
Salário Mínimo (1978)
Como Salvar Meu Casamento (1979)
Sétimo Sentido (1982)
Louco Amor (1983)
Meu Destino É pecar (1984)
Tenda dos Milagres (1985)
 Selva de Pedra (1986)
Helena (1987)
Bebê a Bordo (1988)
Rainha da Sucata (1990)
Perigosas Peruas (1992)
Mulheres de Areia (1993)
Incidente em Antares (1994)
A Próxima Vítima (1995)
Engraçadinha: Seus Amores e Seus Pecados (1995)
O Amor Está no Ar (1997)
Sai de Baixo (1998)
Labirinto (1998)
O Belo e as Feras (1999)
Andando nas Nuvens (1999)
Sítio do Picapau Amarelo (2001-2004)
Alma Gêmea (2005)
Sete Pecados (2007)
Ti Ti Ti (2010)
A Vida da Gente (2011)
Salve Jorge (2012)
Joia Rara (2013)
I Love Paraisópolis (2015)
Pega Pega (2017)
Malhação: Vidas Brasileiras  (2018)
Órfãos da Terra (2019)
Éramos Seis (2020)


== Referanser ==


== Eksterne lenker ==
(en) Nicette Bruno på Internet Movie Database 
(en) Nicette Bruno hos Rotten Tomatoes 
(en) Nicette Bruno hos The Movie Database
Sharri nasjonalpark

Sharri nasjonalpark (albansk: Parku Kombëtar Malet e Sharrit, serbisk: Национални Парк Шар Планине / Nacionalni Park Šar Planine) er en nasjonalpark i det sørvestlige Kosovo. Parken ble vedtatt opprettet i 1986 og formelt opprettet i 2012 for å beskytte landskapet i fjellområdet Šar Planina. Parken omfatter også fjellområder nord for Šar Planina, og dekker et areal på totalt 534,69 km².Sharri består av 48 % fjell, 49 % beiteområder, 1,6 % enger og 1,4 % kløfter.Parken har over 1 500 plantearter, hvorav 20 % er endemiske. Lavere områder består av skoger med til dels endemiske og relikte arter av silkefuru og ormehamfuru blandet med gran og edelgran. I de høyere områdene dominerer alpine og subalpine enger med klipper og berg av kalkstein.I Sharri er det registrert mer enn 200 fuglearter og 147 arter av sommerfugler. Av større pattedyr finnes blant andre brunbjørn, ulv, gaupe, gemse og gullsjakal og hjort.


== Referanser ==


== Eksterne lenker ==
(en) Sharri National Park – kategori av bilder, video eller lyd på Commons